زينت عبداللّٰه چنا

زينت عبداللّٰه چنا (4 جنوري، 1919 - 12 جولاء 1974 ع) سيوهڻ، سنڌ، پاڪستان جي تعليمي ماهر ۽ ليکڪا هئي. هن جو شمار پاڪستان جي اوائلي سنڌي ليکڪائن ۾ ٿئي ٿو.

1947 ع ۾ننڍي کنڊ جي ورهاڱي کان پوء هن ماهوار ماروي رسالي جي ايڊيٽر جي حيثيت ۾ ڪم ڪيو. هڪ استاد جي حيثيت ۾ هن والدين کي پنهنجن ڇوڪرين کي تعليم ڏيارڻ لاءِ همٿايو. هوء استاد ۽ ڪهاڻيڪاره هئي. هن ڪيترائي مضمون ۽ مقالا پڻ لکيا.

 ننڍپڻ ۽ ذاتي زندگي 
زينت عبداللّٰه چنا سنڌ جي مشهور شهر سيوهڻ ۾ ڄائي. هن جو پيء محمد صالح چنا ٽپال کاتي ۾ ملازم هو. هن جو ننڍو ڀاء محبوب چنا هڪ عالم ۽ نامور اديب هو. هن ابتدائي تعليم پنهنجي شهر سيوهڻ ۾ حاصل ڪئي ۽ وڌيڪ تعليم حيدرآباد جي ٽريننگ ڪاليج فار وومين (عورتن جي تعليمي سکيا واري ڪاليج) مان حاصل ڪيائين. تعليم پوري ڪرڻ کان پوءِ هن کي سيوهڻ ويجهو ٽلٽي شهر ۾ ماسترياڻي مقرر ڪيو ويو. هن گهڻو وقت سيوهڻ ۾ نياڻين کي تعليم جي زيور سان آراسته ڪيو ۽ نياڻين کي تعليم حاصل ڪرڻ لاءِ همٿائيندي رهي.

هن 13 هين آگسٽ 1944 تي عبدالله خان چنا سان شادي ڪئي. سندس گهر وارو سيوهڻ جو ڊپٽي ڪليڪٽر هو . هو هڪ محقق ۽ اديب پڻ هو.

 ادبي ڪاوشون 
زينت چنه 1947 ۾ننڍي کنڊ جي ورهاڱي کان پوء سنڌيء جي بهترين ڪهاڻيڪاره طور پاڻ مڃرايو. هن جون ڪهاڻيون ساهتي رسالن مهراڻ ۽ نئين زندگي ۾ ڇپيون. هن ڪجهه بهترين مضمون ۽ مقالا پڻ لکيا. هن جيڪي ڪهاڻيون لکيون تن ۾ رانديڪو، اونداهي ۽ مٺي پنهنجو مٽ پاڻ هيون. هن عورتن جي ماهوار رسالي مارئي جي ايڊيٽر طور پنهنجون خدمتون سرانجام ڏنيون. اهو رسالو عورتن ۾ تمام گهڻو مقبول هو. هن 1958ع ۾ يادگار لطيف جي نالي سان هڪ ڪتاب پڻ مرتب ڪيو.

 موت 
هن 12 جولاء 1974 تي وفات ڪئي

 حوالو 
"چنا زينت : (Sindhianaسنڌيانا)". www.encyclopediasindhiana.org (in Sindhi). Retrieved 21 March 2020.

"Sindhi Adabi Board Online Library (سنڌي ادبي بورڊ)". www.sindhiadabiboard.org. Retrieved 22 March 2020.

Sindhipeoples (15 April 2012). "سنڌي شخصيتون: جيجي زينت چنه سيوهاڻي - علي اصغر اوٺو". سنڌي شخصيتون. Retrieved 21 March 2020.

زمرو:1919ع جون پيدائشون
زمرو:1974ع جون فوتگيون
زمرو:جيئرا ماڻهو
زمرو:سنڌ جون ادبي شخصيتون
زمرو:سنڌي اديب
زمرو:سنڌي عورت ليکڪائون
زمرو:سنڌي ماڻھو
زمرو:سنڌي ناري ليکڪائون
زمرو:سيوھڻ جون شخصيتون
زمرو:پاڪستاني ليکڪ
زمرو:سنڌي ليکڪائون